અમે અહીં સફેદ વસ્ત્રો પહેરીએ છીએ, માથે સ્કાર્ફ બાંધીએ છીએ, કોઇ પુરૂષ તરફ જોતા પણ નથી અને મહારાજના આદેશાનુસાર પુરૂષ સાથે 5થી 10 ફુટનું અંતર રાખીને વાત કરીએ છીએ. બહારના લોકો અમને દેવીની નજરે જુએ છે, પરંતુ અહીં અમે વેશ્યા જેવું જીવન વીતાવી રહ્યાં છીએ. આ વખતે મેં મારા પરિવારને ડેરામાં ચાલતી કરતૂતનો પરિચય આપવાનો પ્રયત્ન કર્યો હતો, પરંતુ તેમણે મને એમ કહી ચૂપ કરી દીધી કે ડેરાથી સારી જગ્યા બીજી કોઇ હોઇ જ ન શકે. કારણ કે અમે અહીં ભગવાન(મહારાજ)ની સંગતમાં છીએ. મારા પરિવારજનોએ મને એમ પણ કહ્યું કે, મેં મારા મનમાં ડેરા અંગે ખોટો અભિપ્રાય બાંધી લીધો છે અને મારે 'સતગુરૂ'ના નામના જાપ કરવા જોઇએ.